โรงเรียนเซนต์ดอมินิก

โรงเรียนเซนต์ดอมินิก (Saint Dominic School) ตั้งอยู่บนเลขที่ 1526 ถนนเพชรบุรี แขวงมักกะสัน เขตราชเทวี กรุงเทพมหานคร เป็นโรงเรียนเอกชนโรมันคาทอลิกชายล้วน ประเภทสามัญศึกษา สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ และเป็นโรงเรียนลำดับที่ 7 ในสังกัดคณะซาเลเซียนของคุณพ่อบอสโกแห่งประเทศไทย
== ประวัติ ==
โรงเรียนได้รับการสถาปนาจัดตั้งและถือกำเนิดขึ้นเมื่อวันที่ 12 พฤษภาคม พ.ศ. 2504 เดิมโรงเรียนมีชื่อว่า "ดอนบอสโกวิทยา" โดยแยกออกจาก "โรงเรียนอาชีวะดอนบอสโก" เนื่องจาก โดนถนนเพชรบุรีตัดใหม่ ตัดแบ่งครึ่งไปจนถึงแยกคลองตัน
เพื่อใช้เป็นที่เรียนวิชาสายสามัญ เปิดสอนเพียงชั้น ป.1 ก-ข-ค ถึง ป.5 ก-ข-ค จำนวนนักเรียนตามบัญชีเรียก 214 คน ต่อมาในภายหลังได้เปลี่ยนชื่อเป็น "เซนต์ดอมินิก" เนื่องจาก ชื่อ เซนต์ดอมินิก ซึ่งเป็นชื่อของชมรมซาเลเซียนเก่า ได้เปลี่ยนชื่อจากชมรม เซนต์ดอมินิก เป็นชื่อชมรมเพื่อนซาวีโอ เราจึงนำชื่อนี้มาใช้ เมื่อวันที่ 14 กุมภาพันธ์ พ.ศ. 2506 โดยมีนายปรีดา แสงสว่าง รับเป็นเจ้าของเอง (ทั้งผู้จัดการและครูใหญ่) เพราะหลักฐานเอกสารของ มูลนิธิยังไม่เรียบร้อยต่อมาโอนการเป็นเจ้าของให้แก่ "คณะซาเลเซียนแห่งประเทศไทย" โดยมีบาทหลวงยอห์น อุลลิอานา เป็นเจ้าของ เจ้าของโรงเรียนในปัจจุบันได้แก่ "มิสซังโรมันคาทอลิกกรุงเทพฯ" โดย บาทหลวงมนูญ สนเจริญ เป็นผู้ถือใบอนุญาต
ปัจจุบันโรงเรียนเซนต์ดอมินิกเปิดรับตั้งแต่ระดับ ประถมศึกษาปีที่ 1 ถึง มัธยมศึกษาปีที่ 6 มีครูไทยจำนวน 173 คน ครูต่างชาติ จำนวน 15 คน และนักเรียนรวมประมาณ 2,000 กว่าคน
=== เปิดตัวชั้นประโยค ===
== อาคารและสถานที่ภายในบริเวณโรงเรียนเซนต์ดอมินิก ==
=== อาคารเรียนในปัจจุบัน ===
SAVIO (7 ชั้น)
BOSCO (3 ชั้น)
MICHAEL RUA  (4 ชั้น)
Joseph (4 ชั้น)
มารีอนุสรณ์ 48 ปี [8ชั้น (+ชั้นM+ชั้นดาดฟ้า คือ 10ชั้น)]
อนุสรณ์ 200 ปี ชาตกาล(9ชั้น)
=== อาคารมารีย์ (2509-2551) ===
อาคารมารีย์ เป็นชื่อตึกที่ในอดีตเคยเรียกว่า "ตึกเจ้าคณะ" หรือ "บ้านเจ้าคณะ" เพราะเป็นที่ตั้งสำนักงานคณะซาเลเซียน และเป็นที่พำนักของอธิการเจ้าคณะแขวงคณะซาเลเซียนในประเทศไทย รวมทั้งผู้ใหญ่ท่านอื่นด้วย ปัจจุบันได้สร้างอาคารมารีย์อนุสรณ์ 48 ปีแทนอาคารมารีย์หลังเดิมโดยเป็นตึกสีขาว เอียงเป็นตัว L มีสระว่ายน้ำหนึ่งสระ มีลิฟต์ 3 ตัว บันได 2 ด้าน (ด้านหัว L และท้าย L) ชั้น 1 จะเป็นห้องโถง โดยจะมีวัดพระแม่องค์อุปถัมป์ไว้ทำพิธีต่าง ๆ ชั้น 2 จะเป็นของ ประถมศึกษาปีที่ 4 โดยมีห้องพักครูกลุ่มสาระการเรียนรู้การงานอาชีพและห้องนาฏยศิลป์ไทย ชั้น 3 จะเป็นของ ประถมศึกษาปีที่ 5 โดยมีห้องรวมครูกลุ่มสาระการเรียนรู้วิทยาศาสตร์และห้องขับร้องเซซีลีอา ชั้น 4 ของ ประถมศึกษาปีที่ 6 โดยมีห้องสมุดมัธยมศึกษา ชั้น 5 จะเป็นชั้นของห้องคอมพิวเตอร์ ห้องประชุมรีนัลดี ห้องนวัตกรรม ชั้น 6 ของชั้นมัธยมศึกษาปีที่ 2 จะมีห้องพักครูกลุ่มสาระการเรียนรู้สังคมศึกษา ศาสนา และวัฒนธรรม ห้องเรียน Learn education ห้องปฏิบัติการวิทยาศาสตร์/คณิตศาสตร์ ชั้น 7 จะมีห้อง มัธยมศึกษาปีที่ 1 เขตนักบวช ผู้ใหญ่ในโรงเรียน และห้องพักครูกลุ่มสาระคณิตศาสตร์ ชั้น 8 มีห้องมัธยมศึกษาปีที่ 3 ห้องพักครูกลุ่มสาระภาษาอังกฤษ เขตนักบวชและชั้นสุดท้าย ชั้นดาดฟ้า
ตึกมารีย์มีกล้องวงจรปิดทั้งสิ้น 48 ตัว (เฉพาะนอกห้อง) และมีห้องเรียน 45 ห้อง และถือเป็นตึกที่สร้างเก่าแต่นำมาดัดแปลงใหม่และทันสมัยที่สุดในโรงเรียน
=== ลำดับเหตุการณ์ที่สำคัญด้านอาคารสถานที่ ===
พิธีวางศิลฤกษ์อาคารบอสโก 3 ชั้น (และสร้างเสร็จในปี 2508) - 7 กรกฎาคม 2505
สร้างอาคารมารี - ปี 2508-2509
สร้างอาคารไมเคิล รัว (ตึกวิทย์, ม.ศ.ต้น) - ปี 2511
สร้างอาคารบอสโก 4 ชั้น (ตึกห้องสมุด และ ม.ศ.ปลาย) - ปี 2512
พิธีเปิดอาคารไมเคิล รัว (ตึกวิทย์, ม.ศ.ต้น) และมอบใบรับรองวิทยฐานะ โดยนายสุกิจ นิมมานเหมินท์ รัฐมนตรีว่าการกระทรวงศึกษาธิการ - 7 กุมภาพันธ์ 2513
พิธีเปิดอาคารบอสโก 4 ชั้นและห้องสมุดมัธยมศึกษา โดยนายสมชัย วุฑฒิปรีชา เลขาธิการคณะกรรมการการศึกษาเอกชน - 10 พฤศจิกายน]] 2516
สร้างอาคารซาวีโอและหอประชุมใหญ่ - ปี 2522
พิธีเปิดอาคารซาวีโอและหอประชุมใหญ่ โดย ศาตราจารย์ นายแพทย์บุญสม มาร์ติน ปลัดประทรวงศึกษาธิการ - 19 ธันวาคม 2524
ย้ายเสาธงจากหน้าอาคารบอสโกไปอยู่ที่กึ่งกลางสนาม - ปี 2528
สร้างอนุสาวรีย์นักบุญยอห์น บอสโก และนักบุญดอมินิก ซาวีโอ หน้าอาคารบอสโก - ปี 2528
ปรับปรุงโบสถ์น้อยอาคารมารีและตั้งชื่อใหม่ว่า "โบสถ์แม่พระองค์อุปถัมภ์" - ปี 2541
สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นองค์ประธานในพิธีเจิมศิลาฤกษ์อาคารเรียนหลังใหม่ (ตึกมารีอนุสรณ์ 48 ปี) - 7 ธันวาคม 2542
สร้างโดมโครงหลังคาผ้าใบบริเวณสนามวอลเลย์บอล, สนามตะกร้อ - มีนาคม-เมษายน 2545
สร้างอาคารมารีอนุสรณ์ 48 - ปี 2551-2552
สร้างอาคารยอห์น บอสโก อนุสรณ์ 200 ปีชาตกาล - ปี 2559-2562
ย้ายเสาธงจากกลางสนามมาที่ข้างสระว่ายน้ำ - ปี 2559
ซ่อมแซมโดมและสร้างหลังคาโดม - ปี2562-2563
== เกียรติประวัติ ==
ได้รับโล่จาก ดร.ภิญโญ สาธร รัฐมนตรีว่าการกระทรวงศึกษาธิการ ในฐานะโรงเรียนจัดกิจกรรม และมีนักเรียนมีความประพฤติดี (คัดจากโรงเรียนสังกัด สช. กว่า 300 โรงเรียน โดยคัดเอา 10 โรงเรียน) - 11 มกราคม 2520
พิธีเสกและเปิดอนุสาวรีย์นักบุญยอห์น บอสโก และนักบุญดอมินิก ซาวีโอ โดยพระคาร์ดินัลไมเกิ้ล มีชัย กิจบุญชู อัครมุขนายกมิสซังโรมันคาทอลิกกรุงเทพฯ - 8 ธันวาคม 2529
งานฉลองครบรอบ 100 ปีแห่งมรณกรรมของคุณพ่อบอสโก ผู้สถาปนาคณะซาเลเซียนของคุณพ่อบอสโก ณ อินดอร์ สเตเดียม การกีฬาแห่งประเทศไทย - 28 มกราคม 2532
ประกวดวงโยธวาทิตนักเรียน นิสิต นักศึกษา ครั้งที่ 13 ได้รับรางวัลรองชนะเลิศถ้วยพระราชทาน ประเภท ก - 8 มกราคม 2537
ประกวดวงโยธวาทิตนักเรียน นิสิต นักศึกษา ครั้งที่ 14 ได้รับรางวัลชนะเลิศถ้วยพระราชทาน พระบาทสมเด็จพระเจ้าอยู่หัว และ รางวัลคทากรดีเด่น - 16 มกราคม 2538
วงโยธวาทิตร่วมประกวดดนตรีนานาชาติ ครั้งที่ 8 ณ เมืองอัลส์เฟลด์ ประเทศเยอรมนี ได้รับรางวัลชนะเลิศประเภทนั่งบรรเลงและประเภทดนตรีสนามพร้อมทั้งโล่แห่งความประทับใจจากชาวเมือง Alsfeld - 24-28 สิงหาคม 2538
ได้รับรางวัลห้องสมุดโรงเรียนดีเด่นระดับประถมศึกษาขนาดกลาง และ ห้องสมุดโรงเรียนดีเด่นระดับมัธยมศึกษาขนาดใหญ่ จากสำนักงานคณะกรรมการการศึกษาเอกชน - 2 ตุลาคม 2539
วงโยธวาทิตร่วมประกวดดนตรีชิงแชมป์โลก ครั้งทื่ 13 ณ เมือง Kerkrade ประเทศเนเธอร์แลนด์ได้รับรางวัลเหรียญทองประเภทสวนสนาม และประเภทการแสดงสนาม รางวัลเหรียญเงินประเภทพาเหรด 5-6 กรกฎาคม 2540
วงโยธวาทิตร่วมแสดงดนตรีต้อนรับคณะนักกีฬาที่เข้าร่วมการแข่งขันกีฬาเอเชี่ยนเกมส์ ครั้งที่ 13 ที่ประเทศไทยเป็นเจ้าภาพ - ธันวาคม 2541
วงโยธวาทิตร่วมแสดงดนตรีในพิธีเปิดการแข่งขันกีฬาคนพิการภาคพื้นตะวันออกไกลและแปซิฟิกตอนใต้ (เฟสปิกเกม) ครั้งที่ 7 ที่ประเทศไทยเป็นเจ้าภาพ - มกราคม 2542
สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นองค์ประธานในพิธีเปิดและทอดพระเนตรนิทรรศการเฉลิมพระเกียรติ "พระภัทรมหาราชเจ้า ปกเกล้านิกรเกษม" เนื่องในวโรกาสมหามงคลเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช ครบ 6 รอบ - 7 ธันวาคม 2542
เป็นโรงเรียนต้นแบบการเรียนการสอนวิชาวิทยาศาสตร์จากการคัดเลือกของสำนักงานคณะกรรมการการศึกษาเอกชน - ปี 2543
ได้รับประกาศนียบัตรการรับรองคุณภาพมาตรฐานสากล ISO 9002 จากสำนักงานใหญ่บริษัท SGS ประเทศออสเตรเลีย - 26 กรกฎาคม 2543 ถึง 26 กรกฎาคม 2546
ได้รับรางวัลในโครงการ "หน้าบ้านหน้ามอง" จากสำนักงานเขตราชเทวี กรุงเทพมหานคร - 1 สิงหาคม 2543
ได้รับรางวัล "โรงเรียนสร้างเสริมสุขภาพในดวงใจ" จากสำนักงานสนับสนุนการสร้างเสริมสุขภาพและสถานีวิทยุ จส.100 - 18 ตุลาคม 2544
ได้รับการรับรองมาตรฐานคุณภาพการศึกษา ระดับประถมศึกษาและมัธยมศึกษา จากสำนักงานคณะกรรมการการศึกษาเอกชน กระทรวงศึกษาธิการ - 11 มกราคม 2545
โรงเรียนแกนนำวิทยาศาสตร์ คณิตศาสตร์และเทคโนโลยีจากสถาบันส่งเสริมการสอนวิทยาศาสตร์และเทคโนโลยี - ปี 2545
ได้รับการประกาศเป็น สถานศึกษาเข้มแข็งปลอดยาเสพติด รับมองธง และโล่เชิดชูเกียรติจากนายสมัคร สุนทรเวช ผู้ว่าราชการกรุงเทพมหานคร - 17 พฤศจิกายน 2546
ได้รับฉลองสารตราตั้งโรตารีสากล - 5 พฤศจิกายน 2547
== ทำเนียบอธิการโรงเรียนเซนต์ดอมินิก ==
== ศิษย์เก่า ==
=== ด้านการเมือง ===
ดร.เชียรช่วง กัลยาณมิตร เลขาธิการพรรคประชาราช (SD1)
นาวาอากาศตรี ศิธา ทิวารี ประธานคณะกรรมการ บริษัท ท่าอากาศยานไทย จำกัด (มหาชน), ที่ปรึกษารัฐมนตรีว่าการกระทรวงมหาดไทย, โฆษกประจำสำนักนายกรัฐมนตรี (SD15)
สุริยา ลาภวิสุทธิสิน รัฐมนตรีช่วยว่าการกระทรวงพาณิชย์ (SD15/1)
ธนาธร จึงรุ่งเรืองกิจ หัวหน้าพรรคอนาคตใหม่ (SD28)
นพ.วาโย อัศวรุ่งเรือง รองโฆษกพรรคอนาคตใหม่ (SD36)
===ด้านกีฬา===
อภิสิทธิ์ โอภาสเอี่ยมลิขิต (โจอี้บอย) พาราไกลดิ้ง ทีมชาติไทย / แชมป์ประเทศไทย เรือเร็ว ประเภท โมโตเซิร์ฟ (SD23)
=== ด้านวงการบันเทิง ===
เกียรติ กิจเจริญ - นักแสดง/พิธีกร (SD13)
อรรถชัย อนันตเมฆ - นักแสดง (SD15)
บดินทร์ ดุ๊ก - นักแสดง (SD15/1)
บอย โกสิยพงษ์ - นักแต่งเพลง โปรดิวเซอร์เพลง (SD16)
บิลลี่ โอแกน - นักร้อง /นักแสดง (SD16)
เมทะนี บูรณะศิริ - นักร้อง/นักแสดง/พิธีกร (SD16)
จอนนี่ แอนโฟเน่ - นักแสดง (SD19)
โจอี้ บอย(อภิสิทธิ์ โอภาสเอี่ยมลิขิต) - แร็ปเปอร์/นักแสดง (SD23)
ดร.ธีรศักดิ์ พันธุจริยา - นักร้อง (SD26)
ธีรเดช วงศ์พัวพันธ์ - นักแสดง (SD26)
ศิณะ อุ่นทรพันธุ์ - นักแสดง (SD34)
กันตพงศ์ บำรุงรักษ์ - นักแสดง (SD3...)
กรกันต์ สุทธิโกเศศ - นักร้อง/นักแสดง/ผู้ประกาศข่าว (SD38)
มาริโอ้ เมาเร่อ - นักแสดง (SD38)
ธนภพ ลีรัตนขจร - นักแสดง (SD43)
ธนพนธ์ สุขุมพันธนาสาร - นักแสดง (SD50)
== อ้างอิง ==
== แหล่งข้อมูลอื่น ==
เว็บไซต์โรงเรียน
เว็บไซต์สมาคมศิษย์เก่าโรงเรียนเซนต์ดอมินิก 
เว็บไซต์สมาคมผู้ปกครองและครูโรงเรียนเซนต์ดอมินิก 
เว็บไซต์คณะซาเลเซียนในประเทศไทย 
สิ่งก่อสร้างตั้งแต่ พ.ศ. 2504
โรงเรียนในเขตราชเทวี
โรงเรียนชายในกรุงเทพมหานคร
โรงเรียนคาทอลิกในกรุงเทพมหานคร